René – Johan Crous Skrywer / Author.
Vier jaar is baie lank, lewenslank, om 'n galeislaaf te wees. René Durant se beste vriend, Gerhardt Pawels het hom oorrmpel en as galeislaaf verkoop op die aand wat René vir Willemien Van der Toorn wou vra om met haar te trou. Na hy suksesvol ontsnap en oom André, die graaf Moreau, ook help ontsnap, neem oom André hom aan as sy seun en sodoende word hy die jong graaf Alphonso Moreau. Dit is die ideale vermomming om terug te keer en sy eiendom terug te kry en Pawels en sy trawante te laat boet.
Wanneer die jong graaf en Gerhardt bots, kom baie na die swaardgeveg kyk. Daar maak Willemien 'n skokkende ontdekking en weet René is nou vir haar verlore. Hoekom is die lewe so ongenadiglik wreed?
Hierdie verhaal het heelwat aksie. Daar is swaardgevegte, seegevegte en selfs 'n tipe van 'n tweegeveg in die vorm van 'n dobbelspel met kaarte en volop geld. Hierdie boek sal jou die ou Kaapse tyd laat herleef.